สรรพากรให้ยื่นแบบภาษีเป็นภาษาอังกฤษได้
กรมสรรพากรอำนวยความสะดวกต่างชาติ เปิดให้ยื่นแบบภาษีเงินได้บุคคลธรรมดาเป็นภาษาอังกฤษ
15 ม.ค. 2556

กรมสรรพากรอำนวยความสะดวกต่างชาติ เปิดให้ยื่นแบบภาษีเงินได้บุคคลธรรมดาเป็นภาษาอังกฤษ
นายสาธิต  รังคสิริ อธิบดีกรมสรรพากร เปิดการสัมมนา   “Guide to Personal Income Tax Return” ให้แก่ผู้เสียภาษีทั้งชาวไทยและชาวต่างชาติ เกี่ยวกับสิทธิประโยชน์และคำอธิบายวิธีการกรอกแบบแสดงรายการภาษีเงินได้บุคคลธรรมดา (ภ.ง.ด.90 และ ภ.ง.ด.91) ฉบับภาษาอังกฤษ ของปีภาษี  2555  ที่ต้องยื่นแบบแสดงรายการและชำระภาษี  ระหว่างวันที่ 1 มกราคม – 31 มีนาคม 2556
อธิบดีกรมสรรพากร กล่าวว่า กรมสรรพากรได้จัดทำแบบ ภ.ง.ด.90 และ ภ.ง.ด.91 เป็นภาษาอังกฤษ พร้อมคำอธิบายแนะนำวิธีการกรอกแบบเป็นภาษาอังกฤษเช่นกัน เพื่อเป็นการอำนวยความสะดวกให้แก่ผู้เสียภาษีทั้งชาวไทยและชาวต่างชาติที่เข้ามาทำงานในเมืองไทย ได้มีความรู้ความเข้าใจและสามารถยื่นแบบพร้อมชำระภาษีได้อย่างถูกต้อง การสัมมนาครั้งนี้ถือเป็นอีกหนึ่งบริการที่กรมสรรพากรตั้งใจมอบให้แก่ผู้เสียภาษีและประชาชน และเป็นการเตรียมความพร้อมรองรับการเคลื่อนย้ายแรงงานเสรีในอาเซียนอีกด้วย